मध्‍यप्रदेश के शि‍वपुरी जि‍ले के सोनीपुरा गांव के कैलाश सहरि‍या की मौत टीबी से हुई. कुछ दिन बाद टीबी की बीमारी ने उसके पिता और फिर मां की जान भी ले ली. कैलाश के छोटे भाई रामकिशन ने बताया कि ‘टीबी ने तो हमें बर्बाद कर दि‍या. परि‍वार के सभी लोगों के इलाज पर डेढ़ लाख रुपये खर्च हो गए. सात बीघा जमीन बेचनी पड़ी.‘ बकौल रामकि‍शन ‘जब इस बीमारी का पता चला तो कैलाश ने सरकारी अस्‍पताल में मि‍लने वाली डॉट्स की दवा ली थी, लेकिन इससे उन्‍हें घबराहट होने लगी और दवा बंद कर दी. फिर निजी डॉक्‍टर को दिखाया, लेकिन वहां भी फायदा नहीं मि‍ला, भाई चल बसा.‘